เรื่องร้องเรียน: เพิงวินมอเตอร์ไซค์บนทางเท้า
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ความว่า พบเพิงวินจักรยานยนต์รับจ้างบนทางเท้า นั้น                                                      สำนักงานเขตบางนาได้ให้เจ้าหน้าที่เทศกิจลงพื้นที่เทศกิจลงพื้นที่ตรวจสอบข้อเท็จจริงทันทีหลังจากรับแจ้ง ขอเรียนว่าจุดที่รับแจ้งอยู่บริเวณปากซอยลาซาล 58 เป็นวินที่ได้รับอนุญาตจากคณะอนุกรรมการประจำกรุงเทพมหานครพื้นที่ 3 เขตบางนา ประกอบด้วย สำนักงานขนส่งกรุงเทพมหานครพื้นที่ 3 สถานีตำรวจนครบาลบางนา สำนักงานเขตบางนา และกองอำนวยการรักษาความมั่นคงภายในกรุงเทพมหานคร ให้ใช้เป็นจุดเพื่อจอดรอให้บริการรับ-ส่งผู้โดยสารได้ โดยที่ผ่านมาในอดีตมีการส่งมอบศาลาที่พักผู้โดยสารสำเร็จรูปให้แก่ทุกวินที่ได้รับการอนุญาต แต่ติดขัดในเรื่องงบประมาณของทางราชการจึงไม่สามารถแจกจ่ายให้ครบได้ทุกวิน บางวินที่จดทำเบียนล่าช้ากว่าวินอื่น จึงต้องดำเนินการจัดทำศาลาที่พักผู้โดยสารขึ้นเอง เพื่อไว้สำหรับให้ทั้งผู้โดยสารและสมาชิกวินใช้หลบแดดหลบฝน เพื่อรอรับบริการ ซึ่งในข้อกำหนดสามารถดำเนินการได้ภายใต้กรอบของกฎหมาย แต่ต้องไม่เกะกะกีดขวางการสัญจรไป-มาของประชาชน ซึ่งขณะตรวจสอบก็ได้สั่งการให้เคลื่อนย้ายพ้นแนวเสาไฟฟ้าเพื่อให้ประชาชนได้รับความสะดวกในการสัญจรไป-มามากที่สุด อย่างไรก็ดีต้องขอขอบคุณข้อมูลที่ผู้แจ้ง ๆ เข้ามา ซึ่งท่านถือเป็นส่วนหนึ่งในการช่วยทางราชการสอดส่องดูแลความไม่เป็นระเบียบเรียบร้อยในพื้นที่เขตบางนาอีกทางหนึ่ง
ความเห็นของผู้แจ้ง: ให้รักษาความสะอาดเรียบร้อย ไม่ทำให้ดูเป็นเพิง รก
พื้นที่: แขวงบางนาใต้ เขตบางนา กรุงเทพมหานคร